 Nr. 7319/4135/.2024

PROIECT **DECIZIA ETAPEI DE ÎNCADRARE**

**Nr. din .09.2024**

Ca urmare a solicitării de emitere a acordului de mediu adresate de **MINERAL S.A.**,cu sediul în Bucuresti, sectorul 1, Bulevardul Ion Mihalache, nr. 94, camera 1-2, ap. 2, înregistrată la Agenția pentru Protecția Mediului (APM) Dâmbovița cu nr. 7319 din 20.05.2024, în baza Legii nr. 292/2018 privind evaluarea impactului anumitor proiecte publice și private asupra mediului și a Ordonanței de Urgență a Guvernului nr. **57/2007** privind regimul ariilor naturale protejate, conservarea habitatelor naturale, a florei și faunei sălbatice aprobată cu modificări și completări prin Legea nr. 49/2011, cu modificările și completările ulterioare,

 **APM Dâmbovița decide**, ca urmare a consultărilor desfășurate în cadrul şedinţei Comisiei de Analiză Tehnică din data de ***25.07.2024***, că proiectul**"EXPLOATARE NISIPURI SI PIETRISURI, PERIMETRUL BUCSANI 2, COMUNA BUCSANI, JUDETUL DAMBOVITA*”***, propus a fi amplasat în jud. Dâmbovita, comuna Bucsani, satul Bucsani, sau identificat prin cartea funciara nr. 71291 73143, 73084, Nr. Cadastral 1175, 1139, 1138,

* ***se supune evaluării impactului asupra mediului;***
* ***nu se supune evaluării adecvate;***
* ***nu se supune evaluării impactului asupra corpurilor de apă;***

**Justificarea prezentei decizii**:

**I.** Motivele pe baza cărora s-a stabilit **necesitatea efectuarii evaluării impcatului asupra mediului** sunt următoarele:

a) proiectul se încadrează în prevederile Legii nr. 292/2018, Anexa nr 2, pct. 2, lit. a: *,,cariere, exploatari miniere de suprafata si de extractie a turbei, altele decat cele prevazute in anexa nr. 1”*;

b) s-a realizat consultarea membrilor CAT în şedinţa din data de 25***.07.2024***, la sediul APM Dâmboviţa si s-a stabilit continuarea procedurii cu evaluarea impactului asupra mediului;

c) impactul realizării proiectului asupra factorilor de mediu va fi evaluat prin elaborarea Raportului la studiul de impact asupra mediului;

d) in urma mediatizării depunerii solicitării si a anunțului privind decizia etapei de încadrare nu au fost înregistrate observații, opinii sau sesizări din partea publicului, privind decizia etapei de încadrare.

**II.** Motivele pe baza cărora s-a stabilit **neefectuarea evaluării adecvate** sunt următoarele:

* terenul pe care se va realiza investiția este amplasat în comuna Bucsani, satul Bucsani, județul Dâmbovița; nu este amplasat intr-o arie naturala protejata de interes național sau comunitar;
* proiectul propus **nu intră** sub incidenţa art. 28 din Ordonanţa de Urgenţă a Guvernului nr. **57/2007** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificari și completari prin Legea nr. 49/2011, cu modificările şi completările ulterioare.

**III.** Motivele pe baza cărora s-a stabilit **neefectuarea evaluării impactului asupra corpurilor de apă:**

- Conform adresei nr. 12934/M.L. din 29.07.2024 emisa de catre Administratia Bazinala de Apa Buzau-Ialomita, pentru **proiectul propus nu este necesara elaborarea SEICA**, deoarece lucrarile propuse nu au impact negativ asupra corpurilor de apa de suprafata si subterane din zona vizata de proiect.

**1. Caracteristicile proiectului**

 **a) Mărimea proiectului**

Lucrarile de extractie de nisipuri si pietrisuri, propus a se executa în cadrul perimetrului Bucsani 2, com. Bucsani se desfasoara în trei etape:

- Etapa I-a Decopertarea amprizei amplasamentului

* Etapa a II-a Exploatarea agregatelor minerale
* Etapa a III-a Inchiderea, redarea în circuitul agricol

**- etapa I : decopertarea amprizei amplasamentului;**

Decopertarea se va executa cu excavatorul din dotare, excavare si depozitare, pamant, sau dupa caz încarcarea pamantului în basculante si depozitarea lui, pe fasii de la nord catre sud, cu depozitarea decopertei pe suprafata de teren ce urmeaza a fi redata ulterior în folosinta (lateral).

Extractia utilului va succede decopertarii dupa ce suprafetele vor fi pregatite. Utilajul de extractie este un excavator tip Hitachi cu cupa de 1.20 mc care va încarca direct utilul în mijloace auto pentru transportul la statia de sortare.

Metoda de exploatare va fi prin fasii paralele succesive, transversale, perpenticulare pe axul longitudinal al suprafetei zacamântului, cu exploatarea acestora în felii cu latimea de maxim 6.00 m, directia nord - sud prin doua trepte de exploatare cu adâncimea maxima de 4.30m (decoperta 0.30m, o treapta de util 2,00m; a doua treapta 2,00m).

In timpul excavarii se va acorda o mare atentie respectarii cu strictete a limitelor pentru zona de extractie propusa. In scopul respectarii limitelor de extractie se vor avea în vedere bornele de siguranta.

Tehnologia de lucru utilizata va consta din:

- bornarea perimetrului; menţinerea pilierilor de siguranţă şi anume:

* 10,00 m. faţă de drumul de exploatare din partea de Vest a amplasamentului
* 5.00m fata de rigola din partea de est a amplasamentului
* 7,00m fata de terenul agricol din partea de sud
* fara pilier de siguranta in partea de nord a amplasamentului, terenul apartinand beneficiarului

 - trasarea perimetrului, conform planului de situatie si materializarea lui pe teren prin bornare;

- delimitarea fâşiilor longitudinale şi a feliilor transversale, în conformitate cu morfologia terenului şi cu caracteristicile tehnice ale utilajului de excavare;

- realizarea accesului la zonele de exploatare;

- decopertarea cu ajutorul excavatorului din dotare şi depozitarea acestuia în afara zonei de lucru;

- extracţia mecanizată a agregatelor cu ajutorul excavatorului din dotare până la 1m. deasupra nivelului hidrostatic, funcţie de eşalonarea trimestrială;

- încarcarea agregatelor în autobasculante - încarcarea se poate face direct în autobasculante, din cupa utilajului de excavare sau cu ajutorul încarcatorelor frontale JKB, din depozite intermediare, amplasate paralel cu fâşia în exploatare.

- transportul până la locul de punere în operă (depozit) sau la staţia de spălare-sortare.

 **Situatia rezervelor de agregate minerale, lucrarile de exploatare si prelucrare.**

In cadrul zonei avute în vedere nu au fost anterior evaluate si/sau omologate resurse/ rezerve de agregate minerale, situatia acestora a fost stabilita pe baza unor ridicari topografice si proiectarea lucrarilor de exploatare.

Decoperta va fi depozitata temporar în zona pilierilor de siguranta si în lateral, pe terenurile deja exploatate, dupa care va fi folosita la nivelarea zonei pentru redarea în circuitul agricol a întregii suprafete

* **etapa a II-a Exploatarea agregatelor minerale**

In cadrul zonei avute în vedere nu au fost anterior evaluate si/sau omologate resurse/ rezerve de agregate minerale, situatia acestora a fost stabilita pe baza unor ridicari topografice si proiectarea lucrarilor de exploatare.

 Caracteristicile exploatarii sunt urmatoarele :

1. sectiune de excavare trapezoidala
2. panta taluze …………………………………………… 1 : 2
3. suprafata teren conform cadastru .............................… 42111mp (4.21 ha)
4. cota exploatare superioara ……………………………… +213.30
5. adancimea de excavare ………………………… 4.30m

 decoperta medie 0.30m

 util mediu 4.00m

1. cota exploatare inferioara ……………………………… +209.00mdMN
2. nivel hidrostatic … .................................. .................... + 208.00mdMN
3. volum exploatabil: 147385.57mc

 din care decoperta: 10337.51mc

 util: 137048.06mc

 **Lucrari de deschidere,**

Pentru punctul de extractie nisip si pietris “Bucsani 2” este amenajat prin balastare si compactare un drum de acces spre perimetru, în continuarea celui existent.

Atacarea primei fasii de exploatare se va face printr-o transee de atac

Pe masura înaintarii frontului de excavare va fi amenajat drumul de acces pentru celelalte fasii de extractie în care se va lucra în viitor.

Intretinerea drumului de acces se face prin lucrari de astupare a gropilor aparute. si umectarea acestuia in zilele calduroase

**Lucrari de pregatire necesare,**

Pentru exploatarea zacamantului sunt necesare lucrari de decopertare a stratului superficial, cu o grosime medie în aceasta zona de cca. 0.30m si de înlaturare a vegetatiei formata din specii de plante specifice terenurilor agricole.

Materialul steril, rezultat din lucrarile de decopertare si din intercalatiile existente în masa agregatelor naturale, va fi depus pe margini. In acest caz, nu este necesara constituirea unei halde de steril.

Coperta extrasă, urmeaza a fi folosită la redarea terenului în circuitul agricol.

 **Lucrări de exploatare si prelucrare programate**

 In activitatea de extractie a unei balastiere (punct extractie) se întalnesc urmatoarele activitati, cu utilaje si tehnologii specifice:

- extractia miniera;

- transport;

- prelucrare

- valorificare produsse

 Lista utilajelor din dotare si capacitatea lor tehnica nominala este urmatoarea:

|  |  |
| --- | --- |
| Denumire utilaj | Numar (buc.) |
| * Încărcător frontal JCB
* Excavatoare pe senile HITACHI
* Buldozer
* Basculante 8x4
* Buldoexcavator CAT
 | 12121 |

Lucrările de exploatare constau în lucrări miniere la zi, cu excavarea de pe uscat, descendent, utilizandu-se ca mijloc de tăiere şi de evacuare a masei miniere din frontul de lucru excavatorul Komatsu PC 210.

Extractia utilului va succede decopertarii dupa ce suprafetele vor fi pregatite. Utilajul de extractie este un excavator tip Komatsu PC 210 cu cupa de 1.30 mc care va încarca direct utilul în mijloace auto pentru transportul la statia de sortare.

Metoda de exploatare va fi prin fasii paralele succesive, transversale, perpenticulare pe axul longitudinal al suprafetei zacamântului, cu exploatarea acestora în felii cu latimea de maxim 6.00 m, directia nord - sud prin doua trepte de exploatare cu adâncimea maxima de 4.30m (decoperta 0.30m, o treapta de util 2,00m; a doua treapta 2,00m).

Fâşiile de exploatare vor acoperi întregul front de extracţie, după care se va ataca un nou front de extracţie, paralel cu cel anterior. Extracţia balastului va începe din extremitatea nord-estica a perimetrului

Decalajul dintre fâşiile de excavare în copertă şi în cele de util se va menţine permanent la circa 20 m.

Materialul rezultat prin excavare poate fi depozitat temporar şi lateral faţă de excavator şi de aici, va fi încarcat cu încarcătoare frontale tip Komatsu 320 în autobasculante de 16 tone. Autobasculantele transportă balastul brut în exterior unde este utilizat ca atare sau la staţia de spălare-sortare unde este descărcat într-un buncăr şi preluat de banda transportoare care alimentează staţia.

**Haldarea materialului steril**

Acumularea de nisip şi pietriş din terasa râului Ialomita, perimetrul Bucsani 2, prezintă în coperişul stratului productiv roci sterile reprezentate prin sol cu resturi vegetale şi nisip argilos cu o

grosime medie de 0.30 m.

Stratul de sol fertil împreună cu depozitele nisipos-argiloase se vor depozita în lateral, urmând a fi folosite la redarea terenurilor în circuitul agricol.

Stratul productiv are intercalaţii sterile, prin urmare, în faza de exploatare a acestuia se sorteaza manual si se depoziteaza în zona deja excavata dupa care se niveleaza.

**Protecţia zăcământului**

Zăcamântul de nisip şi pietriş are o structură geologică simplă, exploatarea acestuia urmând a fi facută prin lucrări miniere la zi.

Metoda de exploatare care va fi aplicată, necesită realizarea unor taluzuri cu unghiuri adecvate tipului de rocă şi anume la o pantă de 1/2 pentru evitarea prăbuşirii malurilor.

Lucrările de exploatare se vor realiza fără degradarea resurselor de agregate minerale, prin diminuarea la maxim a pierderilor la exploatare şi transport.

Pilierii de protecţie vor fi:

* 10,00 m. faţă de drumul de exploatare din partea de Vest a amplasamentului
* 5.00m fata de rigola din partea de est a amplasamentului
* 7,00m fata de terenul agricol din partea de sud
* fara pilier de siguranta in partea de nord a amplasamentului, terenul apartinand beneficiarului

Tinând cont de geometria finala a asezamantului cât si de usurinta asimilarii în peisaj circumstant, se vor avea în vedere urmatoarele:

- pe toata perioada lucrarilor de excavatii, perimetrul va fi împrejmuit cu gard de plasa si asigurata paza incintei;

 - se vor monta panouri avertizoare la accesul pe amplasament cu inscriptiile: **“PROPRIETATE PRIVATA, ACCESUL INTERZIS“** , **“ATENTIE ZONA PERICULASA – SE EXCAVEAZA”**

Pregatirea si executia lucrarilor de exploatare se va face prin:

- coordonarea punctului de lucru de catre personal tehnic de specialitate;

- marcarea fasiilor si a pragurilor;

- valorificarea superioara a materialului excavat.

Pentru a proteja zacamantul, din punct de vedere calitativ se vor lua masuri de:

-interzicere a depozitarii de materiale, carburanti, lubrefianti pe drumurile de acces si in incinta unitatii;

- functionarea utilajelor în perimetru numai în cadrul fasiilor de exploatare stabilite

- amenajarea unor platforme pentru reparatii la utilaje

- respectarea întocmai a metodelor de exploatare

* **etapa a III-a Inchiderea, redarea în circuitul agricol**

 După extracţia nisipului şi pietrişului din perimetrul Bucsani 2, se va trece la reconstrucţia ecologică care va consta din umplerea taluzurilor şi a fundului excavaţiei cu refuz de ciur, levigabil şi nisip argilos rezultat din decopertare în scopul reducerii pantei spre interiorul excavaţiei pâna la 26o  (panta 1:2) .

 Umpluturile din taluzuri şi de pe fundul excavaţiei se vor nivela şi compacta acolo unde este posibil cu încărcătorul, cu excavatorul sau manual, straturile de umplutură urmând a avea un grad de compactare de minim 90%, similar cu depozitele iniţiale.

După efectuarea acestor lucrări se va depune solul fertil.

Suprafeţele taluzate şi umpluturile de pe fundul acesteia vor fi fertilizate şi însămânţate cu iarbă, pentru a nu fi erodate de apa din precipitaţii.

Terenul pe care se vor efectua lucrări de exploatare a nisipului şi pietrişului este teren arabil care va fi scos temporar din circuitul agricol. După doi ani se va trece la cultura agricolă, terenul având cota mai joasă, fiind deci mai aproape de nivelul hidrostatic local.

***Utilitati***

*Alimentarea cu apa potabila*

Alimentarea cu apa potabila a personalului care va efectua lucrarile de exploatare, paza si intretinere se va face cu apa imbuteliata din comert.

*Alimentarea cu apa tehnologica*

In activitatea de exploatare a agregatelor minerale nu este necesara alimentarea cu apa.

*Evacuarea apelor uzate*

Nu se produc evacuari de ape uzate.

*Deseuri*

Deseurile menajere va fi depozitat in containere ecologice si va fi transportat in statia de sortare, de unde va fi preluat de firma de salubritate cu care societatea are contract.

**b) Cumularea cu alte proiecte**

In zona nu exista o alta propunere de proiect de investiție.

**c) Utilizarea resurselor naturale**.

Pentru realizarea obiectivului de investiție se vor exploata resursele de agregate minerale, cu respectarea legislației in vigoare.

**d) Producția de deșeuri**

Se estimează producerea de deșeuri menajere in cantități reduse.

**e) Emisii poluante, inclusiv zgomotul si alte surse de disconfort**

In perioada de execuție a proiectului si in perioada de funcționare:

 - emisiile in atmosfera se vor încadra in limitele legale in vigoare privind protecția atmosferei;

 - nivelul de zgomot echivalent se va încadra în limitele SR 10009:2017*/C91:2020* – Acustica - limite admisibile ale nivelului de zgomot din mediul ambiant, STAS 6156/1986 - Protecţia împotriva zgomotului in construcţii civile si social - culturale şi OM nr. 119/2014 pentru aprobarea Normelor de igienă şi sănătate publica privind mediul de viaţă al populaţiei, respectiv:

* 65 dB - la limita zonei funcţionale a amplasamentului;
* 55 dB în timpul zilei/45 dB noaptea (orele 23.00-7.00) – la fațada clădirilor învecinate, considerate zone protejate;

**f) Riscul de accident, ținându-se seama in special de substanțele si tehnologiile utilizate**

Riscul de producere a accidentelor este redus si va fi evitat prin respectarea întocmai a tehnologiei de lucru si a caietului de sarcini.

 **2. Localizarea proiectului**

**2.1. Utilizarea existenta a terenului**

 Terenul pe care se va realiza proiectul este in proprietatea titularului, S=42111 mp – situat în extravilanul comunei Bucsani, sat Bucsani, județul Dâmbovița.

**2.2. Relativa abundenta a resurselor din zona**

 Se vor exploata resursele de agregate minerale după obținerea actelor de reglementare si a autorizației de construire conform prevederilor legale in vigoare.

**2.3.Capacitatea de absorbție a mediului**

 a) zone umede: cca 300 m de mal stang rau Ialomita;

 b) zone costiere: nu este cazul;

 c) zone montane si împădurite: nu este cazul;

 d) parcurile si rezervațiile naturale prin legislația in vigoare: nu este cazul;

 e) arii clasificate ca zone protejate prin legislația in vigoare: nu este cazul;

 f) zone de protecție speciala conform O.U.G. nr. 57/2007 cu modificările si completările ulterioare, arii naturale protejate, zone de protecție sanitara si hidrogeologica: nu este cazul;

 g) arie in care standardele de calitate a mediului stabilite de legislație au fost deja depășite: nu este cazul;

 h) arii dens populate: nu este cazul;

 i) peisaj cu semnificație istorica, culturala si arheologica: nu este cazul;

**3. Caracteristicile impactului potențial**

 a) Extinderea impactului: se va limita la zona in care este amplasat proiectul;

 b) Natura transfrontiera a impactului: nu este cazul;

 c) Mărimea si complexitatea impactului: vor fi reduse in limite admisibile;

 d) Probabilitatea impactului este in limite admisibile;

 e) Durata, frecventa si reversibilitatea impactului: nu este cazul.

Prezenta decizie poate fi contestată în conformitate cu prevederile Legii nr. [292/2018](file:///C%3A%5CDocuments%20and%20Settings%5CAdministrator%5CSintact%202.0%5Ccache%5CLegislatie%5Ctemp%5C00123818.htm) şi ale Legii contenciosului administrativ nr. [554/2004](file:///C%3A%5CDocuments%20and%20Settings%5CAdministrator%5CSintact%202.0%5Ccache%5CLegislatie%5Ctemp%5C00079384.htm), cu modificările şi completările ulterioare.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

DIRECTOR EXECUTIV,

Maria MORCOAȘE

|  |  |
| --- | --- |
| Șef Serviciu A.A.A., Florian STĂNCESCU  |  Intocmit, consilier A.A.A., Mădălina CURSARU  |
| Șef Serviciu C.F.M., Laura Gabriela BRICEAG  |   consilier C.F.M., Nicoleta VLĂDESCU  |